cyanic-selkie/wikianc huggingface dataset:
Δυναμική ιστοσελίδα
Δυναμική ιστοσελίδα τοπικά στο πελάτη
Για παράδειγμα η γλώσσα σεναρίου εντολών JavaScript ή ActionScript (γλώσσα σεναρίων της Macromedia - σήμερα είναι η εταιρία Adobe Systems) χρησιμοποιείται για την τοπική δημιουργία δυναμικών ιστοσελίδων τεχνολογίας DHTML ή Flash οι οποίες συχνά χρησιμοποιούνται για την ενσωμάτωση ήχων, κινούμενων εικόνων ή αλλαγές και διαμόρφωση του κείμενου της σελίδας. Η γλώσσα σεναρίου η οποία εκτελείται τοπικά μπορεί να καλεί απομακρυσμένα σενάρια εντολών στον εξυπηρετητή ιστοσελίδων χρησιμοποιώντας τεχνολογίες όπως hidden Frame, XMLHttpRequest ή άλλες υπηρεσίες ιστού (web services).
Η πρώτη "ευρέως διαδεδομένη" έκδοση της γλώσσας σεναρίου εντολών JavaScript ενσωματώθηκε το 1996 στο φυλλομετρητή Netscape 3.
Δυναμική ιστοσελίδα στον εξυπηρετητή
Πολλές φορές οι σελίδες είναι αποθηκευμένες στατικά σε κρυφή-προσωρινή μνήμη και αποστέλλονται κατευθείαν στο πελάτη. Με αυτό το τρόπο αποφεύγεται η υπερφόρτωση του εξυπηρετητή ιστοσελίδων και καλείται η μηχανή δημιουργία δυναμικών ιστοσελίδων μόνο όταν το αποθηκευμένο περιεχόμενο έχει αλλάξει.
Συνδυασμός δημιουργίας δυναμικής σελίδας στον πελάτη και στον εξυπηρετητή
Η τεχνολογία AJAX χρησιμοποιεί σενάρια εντολών και στον πελάτη και στον απομακρυσμένο εξυπηρετητή για την δημιουργία της δυναμικής ιστοσελίδας. Στην τεχνολογία AJAX γίνεται ανταλλαγή περιεχομένου και δεδομένων από τον υπολογιστή του πελάτη και του απομακρυσμένου εξυπηρετητή και η σελίδα διαμορφώνεται από το σενάριο εντολών το οποίο τρέχει τοπικά στο πελάτη. Το πλεονέκτημα της τεχνολογίας αυτής είναι ότι περιορίζεται η χρήση του εξυπηρετητή ιστοσελίδων και αποστέλλεται μόνο το περιεχόμενο. Για παράδειγμα οι χάρτες της Google είναι ένα παράδειγμα δικτυακής εφαρμογής η οποία χρησιμοποιεί την τεχνολογίας AJAX.
Παραπομπές
Κατηγορία:Διαδίκτυο
Webseite
Απολιναρισμός
Η Β΄ Οικουμενική Σύνοδος απέκρουσε κατά κύριο λόγο τις αρειανικές κακοδοξίες για τη φυσική θεότητα του Χριστού και δεν έδειξε ιδιαίτερη ευαισθησία στο ζήτημα της ανθρωπότητας Του.
Το συγγραφικό του έργο υπήρξε σημαντικό, αλλά η καταδίκη της διδασκαλίας του δεν επέτρεψε τη διάσωσή του.
Κατηγορία:Ιστορία του Χριστιανισμού
Πλίνιος ο Νεότερος
Έγραψε ποίηση, ρητορικούς λόγους και επιστολές προς δημοσίευση, ένα νέο, υποκειμενικό είδος μη μυθοπλαστικού πεζού λόγου. Μετά από μία πολύχρονη πολιτική καριέρα και ανέλιξη στα κρατικά αξιώματα, το 110 διορίστηκε πρέσβης του Αυτοκράτορα στη Βιθυνία. Σε επιστολή που έγραψε το 112 στον αυτοκράτορα Τραϊανό ζητούσε οδηγίες για τη μεταχείριση των χριστιανών της Βιθυνίας. Ήταν η εποχή που εξαπλωνόταν η νέα θρησκεία και ο Πλίνιος διεξήγαγε ανακρίσεις και έρευνες. Ήταν αυτόπτης μάρτυρας της έκρηξης του Βεζούβιου, το 79 όταν καταστράφηκε η Πομπηία και η μαρτυρία του διασώθηκε σε δύο επιστολές του.
To κύριο έργο του είναι οι Επιστολές (Epistulae).
Αναφορές
Πλινιος Νεοτερος Πλινιος Νεοτερος Πλινιος Νεοτερος Πλινιος Νεοτερος Πλινιος Νεοτερος Πλινιος Νεοτερος Κατηγορία:Επικριτές του Χριστιανισμού
Θεάγης (διάλογος)
Ο Θέαγης είναι διάλογος που αποδίδεται στον Πλάτωνα, στον οποίο εμφανίζονται ο Δημόδοκος, ο Σωκράτης και ο Θεάγης. Υπάρχουν διαφωνίες ως προς την αυθεντικότητα του έργου. Ο W. R. M. Lamb συμπεραίνει ότι δεν είναι αυθεντικό, από την άποψή του ότι είναι έργο κατώτερο και μη σωκρατικό, ενώ αναγνωρίζει ότι στην αρχαιότητα ήταν κοινώς παραδεκτό ως αυθεντικό.
Στον διάλογο, ο Δημόδοκος παρουσιάζει για πρώτη φορά τον γιό του, Θεάγη, στον Σωκράτη, και συζητούν για τη θεϊκή εσωτερική φωνή του Σωκράτη. Περιγράφονται τέσσερεις ξεχωριστές περιπτώσεις στις οποίες ο Σωκράτης είχε προαίσθημα από τους θεούς, όμως σε κάθε περίπτωση η συμβουλή αγνοήθηκε με καταστροφικές συνέπειες. Ο Σωκράτης επίσης παρουσιάζεται έχοντας θεϊκή δύναμη με μαγικά αποτελέσματα στους μαθητές του, η οποία όμως εξαφανίζεται όταν τον εγκαταλείπουν για να ασχοληθούν με άλλα ενδιαφέροντά τους.
Αναφορά στον Θεάγη γίνεται στην Πολιτεία του Πλάτωνα: «».
Ο Φρίντριχ Νίτσε αναφέρει τον Θεάγη (125e8-126a4) στο έργο του Η θέλησις της δυνάμεως §958:
Εξωτερικοί σύνδεσμοι
Κατηγορία:Πλατωνικοί διάλογοι
Rock 'n' Roll (άλμπουμ των Motörhead)
Rock 'n' Roll είναι ο τίτλος του όγδοου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 5 Σεπτεμβρίου 1987 σε μορφή δίσκου βινυλίου μέσω της δισκογραφικής εταιρείας "GWR Records". Στις 6 Μαρτίου 2006 εκδόθηκε σε μορφή διπλού CD, με το δεύτερο μέρος της έκδοσης να περιλαμβάνει τη ζωντανή εμφάνιση του συγκροτήματος στις 16 Αυγούστου 1986 στο φεστιβάλ "Monsters of Rock".
Ιστορία του δίσκου
Το 1987, οι Motörhead εμφανίστηκαν στην ταινία "Eat the Rich", στης οποίας το σάουντρακ συμπεριλαμβάνεται το ομώνμο κομμάτι από το συγκρότημα. Κατά τα γυρίσματα της ταινίας, στο συγκρότημα επέστρεψε ο ντράμερ Φιλ "Philthy Animal" Τέιλορ, αντικαθιστώντας τον Πητ Γκιλ.
Το καλοκαίρι του 1987, οι Motörhead επέστρεψαν στο στούντιο για να ηχογραφήσουν το διάδοχο του "Orgasmatron". Η παραγωγή του δίσκου έγινε κατά κύριο λόγο από τα μέλη του συγκροτήματος, ενώ η ομιλία του "Blessing" ηχογραφήθηκε από τον Μάικλ Πέιλιν, έναν από τους ιδιοκτήτες των "Redwood Studios", ο οποίος είχε αποτελέσει στο παρελθόν μέλος της ομάδας των Μόντυ Πάιθον.
Το εξώφυλλο του δίσκου σχεδιάστηκε για άλλη μια φορά από τον Τζο Πετάνιο και ο δίσκος κυκλοφόρησε με τον απλό τίτλο "Rock 'n' Roll", στις αρχές Σεπτεμβρίου του 1987. Οι πωλήσεις του ήταν χαμηλότερες σε σύγκριση με τους προκατόχους του, αφού ανέβηκε στο # 34 των βρετανικών τσαρτ, ενώ το σινγκλ "Eat the Rich" δεν κατάφερε να μπει στους καταλόγους επιτυχιών. Τα μέλη του συγκροτήματος βλέποντας την έλλειψη ενδιαφέροντος στην πατρίδα τους, μετακόμισαν στις Ηνωμένες Πολιτείες ελπίζοντας να βελτιώσουν την εικόνα τους στην αντίπερα όχθη του Ατλαντικού. Το άλμπουμ έφθασε στο # 150 του Billboard, την υψηλότερη θέση στην οποία είχαν φθάσει μέχρι τότε.
Η περιοδεία για την προώθηση του "Rock 'n' Roll" ξεκίνησε στις 17 Σεπτεμβρίου 1987 από το Μπάκλεϊ της Μεγάλης Βρετανίας, με το συγκρότημα να δίνει 21 συναυλίες στην πατρίδα του μέχρι τις 11 Οκτωβρίου, για να συνεχίσουν με 24 εμφανίσεις στη Γερμανία, τη Γαλλία, την Ελβετία, το Βέλγιο και άλλες χώρες της Κεντρικής και Βόρειας Ευρώπης, μέχρι τα τέλη της χρονιάς. Στις 27 Ιανουαρίου του 1988, ξεκίνησε το βορειοαμερικανικό κομμάτι της περιοδείας, με τους Motörhead να δίνουν 25 συναυλίες σε Ηνωμένες Πολιτείες και Καναδά. Στα μέσα Μαρτίου εμφανίστηκαν για τρεις βραδιές στο κλειστό γυμναστήριο των Πατησίων στην Αθήνα και συνέχισαν στη Γαλλία, τη Γερμανία, την Πορτογαλία και την Ισπανία, μέχρι τις 13 Απριλίου 1988.
Τραγούδια
1. Rock 'n' Roll (Kilmister, Burston, Campbell, Taylor) - 3:49
2. Eat the Rich (Kilmister, Burston, Campbell, Taylor) - 4:34
3. Blackheart (Kilmister, Burston, Campbell, Taylor) - 4:03
4. Stone Deaf in the U.S.A. (Kilmister, Burston, Campbell, Taylor) - 3:40
5. Blessing (Kilmister, Burston, Campbell, Taylor) - 1:03
7. Traitor (Kilmister, Burston, Campbell, Taylor) - 3:17
8. Dogs (Kilmister, Burston, Campbell, Taylor) - 3:48
10. Boogeyman (Kilmister, Burston, Campbell, Taylor) - 3:07
Θέσεις τσαρτ
Rock 'n' Roll (άλμπουμ)
Επίσημη κυκλοφορία: 5 Σεπτεμβρίου 1987
Τα μέλη του συγκροτήματος
Το "Rock 'n' Roll" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Motörhead Κατηγορία:Άλμπουμ του 1987
Πάμπλο Μότος
Ο Πάμπλο Μότος (Pablo Motos, 31 Αυγούστου 1965) είναι Ισπανός παρουσιαστής και κωμικός. Από το 2006 είναι παραγωγός και παρουσιαστής του τηλεοπτικού προγράμματος El Hormiguero.
Ράδιο
Ο Πάμπλο Μότος ξεκίνησε την καριέρα του ως ραδιοφωνικός παρουσιαστής και DJ στο ραδιοφωνικό σταθμό της Ρεκένα. Αργότερα δούλευε στην Ισπανική Ραδιοφωνία στο Ουτιέλ, και μετά στο Όντα Θέρο Βαλένθια, όπου παρουσίασε προγράμματα όπως το Aquí no hay más de uno («Εδώ δεν υπάρχει περισσότερο από έναν»), Mareando la perdiz ή Hacia el dos mil («Έως το δύο χιλιάδες»). Από τον Σεπτέμβριο 2002 μέχρι την 22 Ιουνίου 2007 παρουσίασε το πρόγραμμα No somos nadie («Δεν είμαστε κανένας») κάθε πρωί από Δευτέρα έως Παρασκευή, αντικαθιστώντας το πρόγραμμα Gomaespuma με πολλή επιτυχία.
Τηλεόραση
Στην τηλεόραση έχει παρουσιάσει προγράμματα όπως το Megacine στο Canal Nou (η τηλεόραση της Βαλενθιανικής Κοινότητας) και ήταν ένας από τους δημιουργούς του El club de la comedia («Ο κλαμπ της κωμωδίας»).
Από τον Σεπτέμβριο 2006 έως τον Μάιο 2011 παρουσίασε το El Hormiguero στο κανάλι Cuatro.
Επίσης συμμετείχε στον αγιασμό του Ευρωπαϊκού Πρωταθλήματος Ποδοσφαίρου 2008.
Μουσική
Ο Πάμπλο Μότος συμμετείχε μαζί με τον Φερνάντο Ρομέρο στο Φεστιβάλ του Μπενιδόρμ 1993 ως συνθέτης του Sabed amigos («Να ξέρετε, φίλοι»).
Εξωτερικοί σύνδεσμοι
Κατηγορία:Ισπανοί παρουσιαστές Κατηγορία:Ισπανοί κωμικοί
Σλαβομακεδονικό δημοψήφισμα ανεξαρτησίας (1991)
Στις 8 Σεπτεμβρίου 1991 έλαβε χώρα δημοψήφισμα ανεξαρτησίας στη τότε Δημοκρατία της Μακεδονίας. Εγκρίθηκε από το 96.4% των ψηφοφόρων ενώ η προσέλευση έφτασε το 75.7%. Σήμερα η Βόρεια Μακεδονία γιορτάζει την 8η Σεπτεμβρίου ως ημέρα Ανεξαρτησίας λόγω του δημοψηφίσματος, αν και νομιμοποιεί τη συμμετοχή σε μελλοντική ένωση των πρώην μελών της Γιουγκοσλαβίας.
Παραπομπές
Κατηγορία:Λήμματα που περιέχουν κείμενο στη σλαβομακεδονική γλώσσα
Χρυσόγονος ο Νίκαιος
Ο Χρυσόγονος ο Νίκαιος (2ος/1ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Νίκαια της Βιθυνίας, ο οποίος στέφθηκε 2 φορές νικητής στο αγώνισμα του σταδίου κατά τους 166ους (116 π.Χ.) και 167ους (112 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες από την Βιθυνία Κατηγορία:Αρχαίοι ολυμπιονίκες (2ος αιώνας π.Χ.)
Λουδοβίκος Β΄ των Βουρβόνων-Κοντέ
Ο Λουδοβίκος Β΄ των Βουρβόνων-Κοντέ (Louis II de Bourbon-Condé, 8 Σεπτεμβρίου 1621 – 11 Δεκεμβρίου 1686) ήταν Γάλλος ευγενής, ο σημαντικότερος εκπρόσωπος του Οίκου των Βουρβόνων-Κοντέ, που για τις μεγάλες στρατιωτικές του επιτυχίες αποκλήθηκε ο Μέγας Κοντέ.
Βιογραφία
Γεννήθηκε στο Παρίσι. Ήταν γιος του Ερρίκου Β΄ του Κοντέ, πρωτοξάδελφου του βασιλιά της Γαλλίας Ερρίκου Δ΄ και της Καρλόττας-Μαργαρίτας του Μονμορανσί, κόρης του Ερρίκου Α΄ στρατάρχη και κοντόσταυλου της Γαλλίας.
Για έξι χρόνια πήρε πολύ επιμελημένη εκπαίδευση σε όλες τις επιστήμες από τους Ιησουίτες και εισήλθε στη βασιλική Ακαδημία των Παρισίων. Σε ηλικία 17 ετών αναλάμβανε κυβερνήτης της Βουργουνδίας, όταν απουσίαζε ο πατέρας του.
Ο πατέρας του τον αρραβώνιασε (1640) με την Κλαίρη-Κλημεντία του Μαγιέ-Μπρεζέ, ανιψιά του καρδινάλιου Ρισελιέ, παρά το ότι ήταν ερωτευμένος με άλλη γυναίκα. Σύντομα κέρδισε και την εύνοια του καρδιναλίου.
Το 1643, οι επιτυχίες του στη μάχη του Ροκρουά απέναντι στους Ισπανούς του έδωσαν τον τίτλο του αρχιστράτηγου και έγινε εθνικός ήρωας, ενώ μαζί με τον Ερρίκο, υποκόμη της Τουραίνης, οδήγησε τη Γαλλία σε νίκη στον Τριακονταετή πόλεμο.
Μετά την ήττα της παράταξής του στον εμφύλιο πόλεμο της Σφενδόνης (Fronde) των ετών 1648-1653, τέθηκε στην υπηρεσία των Ισπανικών στρατευμάτων και επέστρεψε στη Γαλλία μόνο μετά τη συνθήκη των Πυρηναίων (1659) αναλαμβάνοντας ξανά σημαντικά στρατιωτικά καθήκοντα.
Οδήγησε τα Γαλλικά στρατεύματα στον Γαλλο - Ολλανδικό Πόλεμο μαζί με τον Τυρέν, και συνέχισε μόνος του, όταν ο τελευταίος σκοτώθηκε στη μάχη του Ζάλτσμπαχ (1675). Θεωρείται σαν ένας από τους μεγαλύτερους στρατιωτικούς αρχηγούς της ιστορίας.
Τεράστιες στρατιωτικές επιτυχίες
thumb|right|200px|Ο μέγας Κοντέ
Ο γάμος, παρά το ότι του έφερε τέσσερα παιδιά, ήταν δυστυχισμένος. Αργότερα προφασίστηκε μοιχεία της συζύγου του, προκειμένου να δικαιολογήσει τη φυλάκισή της στο Σατωρού. Εκλήθη να διευθύνει τα Ισπανικά στρατεύματα στη βόρεια Γαλλία, απέναντι σε έμπειρους στρατιώτες και Ισπανούς βετεράνους. Η μάχη του Ροκρουά έβαλε οριστικά τέλος στην κυριαρχία του Ισπανικού στρατού εγκαινιάζοντας τη Γαλλική κυριαρχία των νεότερων χρόνων, ενώ ο βασιλιάς Λουδοβίκος ΙΔ΄ βρέθηκε μόλις 10 ετών στο πεδίο της μάχης.
Επέστρεψε θριαμβευτής στο Παρίσι και προσπάθησε να πνίξει τη λύπη από τον αποτυχημένο του γάμο. Το 1644 στάλθηκε με ενισχύσεις στη Γερμανία προκειμένου να ενισχύσει τον Τυρέν. Η μάχη του Φράιμπουργκ ήταν απεγνωσμένη, αλλά στο τέλος ο Γαλλικός στρατός είχε τεράστια νίκη απέναντι στους Βαυαρούς και αυτοκρατορικούς.
Η εκστρατεία το καλοκαίρι του 1645 ξεκίνησε με την ήττα του Τυρέν από τον Φραντς φον Μέρσι, αλλά αμέσως αντιστράφηκαν τα πράγματα και με την περίφημη νίκη του Νόρντλιγκεν ο Μέρσι σκοτώθηκε, αλλά και ο ίδιος ο Λουδοβίκος είχε δεχτεί αρκετά τραύματα. Η κατάκτηση του Φίλιπσμπουργκ ήταν ένα από τα σημαντικότερα κατορθώματα της εκστρατείας.
Την ίδια χρονιά πέθανε ο πατέρας του και κληρονόμησε τον τίτλο του πρίγκηπα του Κοντέ και επεδίωκε να γίνει υπουργός ή αντιβασιλιάς.
Στη συνέχεια πέτυχε σαρωτική νίκη στη μάχη της Λανς κατά των Ισπανών (Αύγουστος 1648) δείχνοντας τεράστια γενναιότητα που ανέβασε τη φήμη του.
Μίσος από την αντιβασίλισσα Άννα, αυτομολία στους Ισπανούς
thumb|left|300px|Υποδοχή του Μεγάλου Κοντέ στα [[Βερσαλλίες (παλάτι)|ανάκτορα των Βερσαλιών - κατά Ζαν-Λεόν Ζερόμ (1878)]]
Κλήθηκε στην αυλή από την αντιβασίλισσα Άννα της Αυστρίας, η οποία ήταν επηρεασμένη από ομάδα κακόβουλων ευγενών που φοβόντουσαν τη δύναμη του. Αρχικά έδειχνε ότι του παρείχε την υποστήριξη της και στη συνέχεια του ανέθεσε να οδηγήσει στρατό στις Κάτω Χώρες. Αλλά οι ανεπαρκείς δυνάμεις, η πείνα, η κούραση των στρατιωτών ήταν αιτία της οπισθοχώρησης, οπότε η έχθρα της αντιβασίλισσας εκδηλώθηκε ανοιχτά και διέταξε τη φυλάκιση του Κοντέ, του αδελφού του δούκα του Κοντί και του συζύγου της αδελφής τους, δούκα ντε Λονγκεβίλ.
Προσπάθειες για την απελευθέρωση τους ξεκίνησαν από τις συζύγους τους. Η πριγκίπισσα ντε Κοντέ έθεσε ερώτημα στο Κοινοβούλιο των Παρισίων, υπενθυμίζοντας ότι απαγορεύεται η φυλάκιση χωρίς δίκη, ενώ η δούκισσα του Λονγκεβίλ άρχισε διαπραγματεύσεις με τη μεγάλη εχθρό της Γαλλίας, την Ισπανία.
Η νεαρή πριγκίπισσα του Κοντέ συγκέντρωσε στρατό, κατέλαβε το Μπορντώ και κέρδισε την υποστήριξη του κοινοβουλίου της πόλης και τη συμπάθεια του λαού που στάθηκε πρόθυμος να πολεμήσει γι' αυτήν.
Η αντιβασίλισσα μετά από πιέσεις εξαναγκάστηκε (Φεβρουάριος 1651) να ελευθερώσει τους πρίγκιπες, οι οποίοι με ολόκληρο το Κοινοβούλιο εναντίον τους δεν θα μπορούσαν να βρουν άλλο στήριγμα από τη συμμαχία με την Ισπανία. Τέθηκε επί κεφαλής της εξέγερσης της Σφενδόνης, πολέμησε γενναία στο Παρίσι και στη συνέχεια κατέφυγε τον Σεπτέμβριο του 1652 στον Ισπανικό στρατό.
Το απαρχαιωμένο σύστημα του Ισπανικού στρατού δεν του επέτρεψε να έχει μεγάλες επιτυχίες, με αποτέλεσμα τη συντριβή των Ισπανών από τους Γάλλους στη Δουνκέρκη (14 Ιουνίου 1658). Οι Ισπανοί ζήτησαν ειρήνη και με τη Συνθήκη των Πυρηναίων (1659) τέθηκε τέλος στον Γαλλο - Ισπανικό πόλεμο, ενώ επετράπη στον Λουδοβίκο του Κοντέ να επιστρέψει στη Γαλλία.
Τελευταίες μεγάλες επιτυχίες μετά την επιστροφή του
Τα επόμενα χρόνια τα πέρασε στον πύργο του Σαντιγί, όπου συγκέντρωσε γύρω του μια ομάδα διάσημων ανδρών, όπως ο Μολιέρος, ο Ρακίνας, ο Νικολά Μπουαλώ, ο Ζαν ντε λα Φονταίν και ο Μπουρνταλού. Τον ίδιο καιρό, έγιναν διαπραγματεύσεις μεταξύ του ίδιου του Κοντέ, των Πολωνών και του βασιλιά Λουδοβίκου ΙΔ΄ σχετικά με την άνοδο στον κενό θρόνο της Πολωνίας του μεγαλύτερου γιου του Κοντέ ή και του ίδιου.
Οι διαπραγματεύσεις τελείωσαν (1674) με το βέτο του Λουδοβίκου ΙΔ΄ και την εκλογή του Γιαν Σομπιέσκι ως βασιλιά της Πολωνίας.
Η τελευταία μάχη του ήταν το 1675 στον Ρήνο αμέσως μετά τον θάνατο του Τυρέν, όπου με προσεκτική στρατηγική απέκρουσε την επίθεση των αυτοκρατορικών του Μοντεκούκκολι. Επέστρεψε στη συνέχεια στον πύργο του Σαντιγί, όπου έζησε ιδιωτεύων τα τελευταία 11 χρόνια της ζωής του.
Οικογένεια
Με τη σύζυγό του Κλαίρη-Κλημεντία, ανιψιά του καρδινάλιου Ρισελιέ, η οποία -αν και στάθηκε άδικος απέναντί της- του πρόσφερε σημαντική βοήθεια, έκανε τον γιο και διάδοχό του: Η Μαίρη-Κλημεντία ήταν κόρη του Ουρμπαίν ντε Μαγιέ μαρκησίου του Μπρεζέ, στρατάρχη της Γαλλίας και της Νικόλ ντυ Πλεσί, αδελφής του καρδινάλιου Ρισελιέ.
Αναφορές
Κατηγορία:Οίκος των Βουρβόνων-Κοντέ Κατηγορία:Γάλλοι στρατιωτικοί Κατηγορία:Ιππότες του Τάγματος του Αγίου Πνεύματος Κατηγορία:Δούκες του Ανγκιέν
Under the Sign of the Black Mark
Under the Sign of the Black Mark είναι ο τίτλος του τρίτου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε στις 11 Μαΐου του 1987 μέσω της δισκογραφικής εταιρείας "New Renaissance" και "Under One Flag".
Πριν τις ηχογραφήσεις
Οι ηχογραφήσεις θα πραγματοποιούνταν σε ημέρες εκτός σαββατοκύριακου και πρωινές ώρες, κάτι που σήμαινε ότι ο Στέφαν Λάρσον, ο οποίος έπαιζε τύμπανα στον προηγούμενο τους δίσκο, δεν θα μπορούσε να συμμετάσχει λόγω του γεγονότος ότι είχε καθημερινή εργασία. Τη θέση του πήρε τελικά ο 18χρονος Paul Pålle Lundberg, ο οποίος όντας οπαδός της κλασικής μουσικής, έδωσε το έναυσμα στον Quorthon για να ασχοληθεί με κλασικές συνθέσεις, κάτι που φάνηκε περισσότερο στις επόμενες κυκλοφορίες των Bathory.
Το φθινόπωρο του 1986, εντάχθηκε στο συγκρότημα ο 19χρονος μπασίστας Christer Sandström, ο οποίος όμως αποχώρησε λίγο μετά το ξεκίνημα των ηχογραφήσεων λόγω της επιμονής του στο να ηχογραφήσει σε ύφος που δεν ταίριαζε στο στυλ του συγκροτήματος, όπως και σε αλλαγές πάνω στη μουσική.
Στα ντέμο που ηχογραφήθηκαν πριν το συγκρότημα μπει στο στούντιο, υπάρχουν τα κομμάτια "Orgy in Blood and Torture", "Death Awaits You", "I slit You up", "Insane" και "Cry of an Angel".
Ηχογραφήσεις και η μουσική του δίσκου
Η μουσική του "Under the Sign of the Black Mark" είναι διαφορετική σε σχέση με τον προκάτοχο του, αφού ο Quorthon με τον Λάρσον πέρασαν το μεγαλύτερο μέρος του 1985 δουλεύοντας πάνω σε ιδέες οι οποίες κατέληξαν στο άλμπουμ, του οποίου ο αρχικός τίτλος ήταν "Nocturnal Obeisance". Σκοπός του ηγέτη του συγκροτήματος ήταν ο δίσκος να ηχεί φρέσκος και το συγκρότημα να παρουσιάσει εξέλιξη. Οι πρόβες για το άλμπουμ διήρκεσαν μόλις δύο εβδομάδες, αφού ο Quorthon είχε ήδη μέσα στο μυαλό του τον τρόπο που ήθελε να ακούγεται ο δίσκος και έδωσε τις σχετικές οδηγίες στον Sandström και τον Lundburg.
Η σύνθεση του άλμπουμ πραγματοποιήθηκε με προσοχή έτσι ώστε να κρατήσει καθηλωμένο τον ακροατή. Ο δίσκος ξεκινάει με μία απόκοσμη εισαγωγή από το συνθεσάιζερ του Quorthon μαζί με κιθάρες και μπάσο τύμπανο ηχογραφημένο τρεις φορές πάνω από τη φυσιολογική ταχύτητα. Καθώς φεύγει η εισαγωγή ξεκινάει το πρώτο κομμάτι με τίτλο "Massacre", ένα πολύ γρήγορο και επιθετικό black metal τραγούδι. Ακολουθεί το "Woman of Dark Desires" το οποίο αναφέρεται στην Ελισάβετ Μπάθορι, με σκοπό να δώσει στους οπαδούς του συγκροτήματος να καταλάβουν από που είχαν ονομαστεί οι Bathory, αφού ο Quorthon λάβαινε αλληλογραφία στην οποία αναφερόταν ότι πήραν το όνομα τους από το τραγούδι "Countess Bathory" των Venom.
Η δεύτερη πλευρά του δίσκου ξεκινάει με το "Enter the Eternal Fire", του οποίου οι στίχοι του αναφέρονται στη συμφωνία με τον Διάβολο. Αυτό είναι το πρώτο επικό τραγούδι του συγκροτήματος, αφού η διάρκεια του αγγίζει τα επτά λεπτά και θυμίζει τους επόμενους δίσκους τους. Τα δύο επόμενα τραγούδια, "Chariots of Fire" και "13 Candles" έχουν αναφερθεί συχνά από τον Quorthon ως fillers, με το πρώτο εξ αυτών να ασχολείται με τον εξοπλισμό των κρατών για τον Ψυχρό πόλεμο.
Ο δίσκος κλείνει με το "Of Doom.....", αφιερωμένο στο ολοένα αυξανόμενο κοινό του συγκροτήματος.
Το εξώφυλλο
350px|thumb|Ο πίνακας "Witches' Sabbath (The Great He-Goat)" του Φρανθίσκο Γκόγια Το εξώφυλλο του άλμπουμ είναι φωτογραφία τραβηγμένη στη Βασιλική Όπερα της Στοκχόλμης, ιδέα την οποία πραγματοποίησε ο Quorthon μετά από πρόταση στελέχους της σουηδικής τηλεόρασης, τον οποίο ο μουσικός είχε καλέσει με σκοπό να βρει ένα σκηνικό παρόμοιο με αυτό του πίνακα "Witches' Sabbath" του Φρανθίσκο Γκόγια. Ο παραγωγός του πρότεινε το σκηνικό από τη δεύτερη σκηνή της όπερας "Κάρμεν" του Ζωρζ Μπιζέ, η οποία παιζόταν στη Στοκχόλμη εκείνο το διάστημα. Όταν ο Quorthon παρακολούθησε την παράσταση, έμεινε έκπληκτος και κάλεσε τον υπεύθυνο των σκηνικών από τον οποίο ζήτησε την άδεια για να πραγματοποιήσει μία φωτογράφηση. Λόγω του ακριβού κόστους για να στηθεί το σκηνικό μόνο για τη φωτογράφηση, η εικόνα του εξωφύλλου τραβήχτηκε κατά τη διάρκεια της παράστασης, όταν με το άνοιγμα της κουρτίνας για τη δεύτερη σκηνή ο Quorthon και οι συνεργάτες του ανέβηκαν επάνω και τράβηξαν τις φωτογραφίες τους πριν συνεχιστεί η παράσταση.
Την απεικόνιση του "κτήνους" ενσάρκωσε ο bodybuilder Λέιφ Έρνμποργκ, ο οποίος φορούσε ένα δερμάτινο ρούχο και μάσκα τράγου, ενώ κρατούσε ένα κόκκαλο βοδιού και έφυγε από τη σκηνή λίγα δευτερόλεπτα μετά για να επανέλθει το καστ της παράστασης. Από τις τέσσερις φωτογραφίες που τραβήχτηκαν, χρησιμοποιήθηκε η τελευταία η οποία χρειάστηκε να ζουμαριστεί τόσο ώστε να μένει το μεγαλύτερο μέρος της σκηνής εκτός πλάνου.
Κυκλοφορία και επιρροή
Το "Under the Sign of the Black Mark" κυκλοφόρησε στις 11 Μαΐου 1987 και για πρώτη φορά ο Quorthon ταξίδεψε για να προωθήσει τον δίσκο, δίνοντας συνεντεύξεις και υπογράφοντας άλμπουμ σε Ευρώπη και Αμερική. Αυτός ήταν ο πρώτος δίσκος του συγκροτήματος ο οποίος κυκλοφόρησε επίσημα και στο εξωτερικό, αφού τα πρώτα δύο άλμπουμ τους εξάγονταν από τα σκανδιναβικά κράτη προς τον υπόλοιπο κόσμο. Μία συμφωνία για διανομή στον υπόλοιπο κόσμο πραγματοποιήθηκε ανάμεσα στην "Tyfon Grammofon" και τη "Music for Nations" στην Ευρώπη και την "Combat Records" στην Αμερική, ενώ λίγο αργότερα τα δύο πρώτα άλμπουμ του συγκροτήματος κυκλοφόρησαν και επίσημα σε όλο τον κόσμο.
Το καλοκαίρι του 1987, οι πωλήσεις του δίσκου ξεπέρασαν το προσδόκιμο και οι κριτικές για το άλμπουμ ήταν ιδιαίτερα θετικές. Το "AllMusic" του έχει δώσει 4,5 αστέρια με άριστα τα πέντε και το "The Metal Crypt" 4,6 / 5.
Το "Under the Sign of the Black Mark" θεωρείται από οπαδούς και κριτικούς ως ο πρώτος black metal δίσκος με τη μορφή που παίχτηκε αργότερα και αποτέλεσε το θεμέλιο πάνω στο οποίο στηρίχτηκαν πολλά συγκροτήματα του είδους στις αρχές της δεκαετίας του '90. Την περίοδο που κυκλοφόρησε το άλμπουμ, το συγκρότημα χαρακτήριζε τη μουσική του ως death metal, κυρίως λόγω του ότι ο όρος "black metal" έφερνε στο μυαλό των οπαδών τους Venom. Παρ' όλα αυτά, αυτή ήταν μία από τις πιο επιδραστικές κυκλοφορίες του συγκροτήματος, παρά το γεγονός ότι δεν ήταν ο πρώτος δίσκος που έλαβε τον χαρακτηρισμό "black metal", αλλά είναι ένα από τα ελάχιστα άλμπουμ που έπαιξαν ιδιαίτερα σημαντικό ρόλο στη διαμόρφωση της συγκεκριμένης σκηνής.
Τραγούδια του δίσκου
1. Nocternal Obeisance (Quorthon) - 1:28
2. Massacre (Quorthon) - 2:38
3. Woman of Dark Desires' (Quorthon) - 4:06
4. Call from the Grave (Quorthon) - 4:53
5. Equimanthorn (Quorthon) - 3:41
7. Chariots of Fire (Quorthon) - 2:46
8. 13 Candles (Quorthon) - 5:17
9. Of Doom..... (Quorthon) - 4:09
10. Outro (Quorthon) - 0:25
Τα μέλη των Bathory
Οι μουσικοί οι οποίοι ηχογράφησαν το "Under the Sign of the Black Mark" είναι οι εξής:
Πηγές
Κατηγορία:Δισκογραφία των Bathory Κατηγορία:Άλμπουμ του 1987
Οικονομική και Κοινωνική Επιτροπή της Ελλάδος
right|350x350px Αποστολή της Οικονομικής και Κοινωνικής Επιτροπής (Ο.Κ.Ε.) είναι η διεξαγωγή του κοινωνικού διαλόγου για τη γενική πολιτική της χώρας και ιδίως για τις κατευθύνσεις της οικονομικής και κοινωνικής πολιτικής, καθώς και η διατύπωση γνώμης επί των νομοσχεδίων και προτάσεων νόμων που παραπέμπονται σε αυτή.
Ιστορικό
Ο θεσμός των Ο.Κ.Ε. άρχισε να αναπτύσσεται στη δεκαετία του΄50 σε εθνικό επίπεδο και στη συνέχεια υιοθετήθηκε από τη Συνθήκη της Ρώμης για την Ευρωπαϊκή Οικονομική Κοινότητα.
Η Ευρωπαϊκή Οικονομική και Κοινωνική Επιτροπή (Ε.Ο.Κ.Ε.), ένα από τα θεσμικά όργανα της Ευρωπαϊκής Ένωσης, ιδρύθηκε το 1957. Οι διαδοχικές διευρύνσεις της Ευρωπαϊκής Ένωσης αύξησαν σταδιακά τον αριθμό των μελών της, αλλά κυρίως οι διαδοχικές Συνθήκες της έδωσαν όλο και περισσότερες και σημαντικότερες αρμοδιότητες. Κυριότερη αρμοδιότητα της Ε.Ο.Κ.Ε. είναι να εκδίδει γνωμοδοτήσεις, τις οποίες υποβάλλει στην Ευρωπαϊκή Επιτροπή, στο Ευρωπαϊκό Κοινοβούλιο και στο Συμβούλιο.
Η ελληνική Ο.Κ.Ε. ιδρύθηκε το 1994 με τον νόμο 2232/1994, με πρότυπο την Ο.Κ.Ε. της Ευρωπαϊκής Ένωσης, που στηρίζεται στον τριμερή διαχωρισμό των εκπροσωπούμενων συμφερόντων, διαχωρισμό δηλαδή σε τρεις Ομάδες, μία των εργοδοτών - επιχειρηματιών, μία των εργαζομένων - στον ιδιωτικό και το δημόσιο τομέα, και μία των λοιπών κατηγοριών στην οποία εκπροσωπούνται οι αγρότες, οι ελεύθεροι επαγγελματίες, οι καταναλωτές, οι οργανώσεις προστασίας του περιβάλλοντος, ατόμων με αναπηρία και ισότητας των δύο φύλων και η Τοπική και Περιφερειακή Αυτοδιοίκηση.
Η Ο.Κ.Ε. αποτελεί, από το Μάιο του 2001, συνταγματικά αναγνωρισμένο θεσμό του ελληνικού κράτους. Συγκεκριμένα στο άρθρο 82, παρ. 3 αναφέρεται ότι αποστολή της Οικονομικής και Κοινωνικής Επιτροπής είναι η διεξαγωγή του κοινωνικού διαλόγου για τη γενική πολιτική της χώρας και ιδίως για τις κατευθύνσεις της οικονομικής και κοινωνικής πολιτικής, καθώς και η διατύπωση γνώμης επί των νομοσχεδίων και προτάσεων νόμου που παραπέμπονται σε αυτήν.
Όργανα λειτουργίας
Όργανα της Ο.Κ.Ε. είναι η Ολομέλεια, η Εκτελεστική Επιτροπή, το Συμβούλιο Προέδρων, ο Πρόεδρος και οι τρεις Αντιπρόεδροι. Η Ολομέλεια είναι αρμόδια για την έγκριση των αποφάσεων του Συμβουλίου Προέδρων, για τη διατύπωση της Γνώμης, την έκδοση Κανονισμών που αφορούν την οργάνωση ή τη λειτουργία της Ο.Κ.Ε., καθώς και για οποιοδήποτε άλλο θέμα που δεν έχει ανατεθεί σε άλλο όργανο.
Γνωμοδοτικό έργο
Η Ο.Κ.Ε. εκφράζει Γνώμες είτε με δική της πρωτοβουλία, είτε μετά από υποβολή σε αυτή Σχεδίων Νόμων (από τον αρμόδιο Υπουργό) ή Προτάσεων Νόμων (από τους προτείνοντες βουλευτές). Η Ο.Κ.Ε. μέχρι σήμερα έχει εκφράσει περισσότερες από 300 Γνώμες για ιδιαίτερα σημαντικά και επίκαιρα ζητήματα.
Διεθνείς Σχέσεις
Οι Ο.Κ.Ε. αναπτύσσουν πολυεπίπεδη συνεργασία, τόσο εντός του πλαισίου της Ευρωπαϊκής Ένωσης, όσο και στο ευρύτερο διεθνές πλαίσιο με στόχο τη διαμόρφωση κοινών θέσεων ώστε να επηρεαστούν οι σχεδιασμοί της Ένωσης, οι πολιτικές των εθνικών κυβερνήσεων, αλλά και η δράση των κατ' ιδίαν ιδιωτικών φορέων. Ενδεικτικά αναφέρονται η στενή συνεργασία της Ο.Κ.Ε. Ελλάδος με την Ε.Ο.Κ.Ε. και τις άλλες Ο.Κ.Ε. της Ε.Ε., η συμμετοχή της στη Διεθνή Ένωση των Ο.Κ.Ε., στην Ευρωμεσογειακή Συνεργασία, στη Συνεργασία με τις χώρες της Νοτιοανατολικής Ευρώπης, κ.ά.
Η Ο.Κ.Ε. Ελλάδος έχει προβεί στην υπογραφή Πρωτοκόλλων Συνεργασίας με Ο.Κ.Ε. από άλλες ηπείρους για ανάπτυξη συνεργασιών σε μια προνομιούχο βάση για τη χώρα. Ήδη έχουν υλοποιηθεί σχετικές πρωτοβουλίες και βρίσκονται σε εξέλιξη πλήθος άλλων με Ο.Κ.Ε. από την Ασία, την Αφρική και τη Ν. Αμερική.
Κάντι (Σρι Λάνκα)
thumb|right|350px|Το Βασιλικό παλάτι στην Κάντι thumb|right|350px|Ο Ναός του Ιερού Δοντιού στην Κάντι Η Κάντι (σιναλέζικα: මහනුවර, ταμίλ: கண்டி ) είναι μεγάλη πόλη στη Σρι Λάνκα και πρωτεύουσα της Κεντρικής Περιφέρειας. Ήταν η τελευταία πρωτεύουσα της εποχής των αρχαίων βασιλιάδων της Σρι Λάνκα. Η πόλη βρίσκεται στη μέση των λόφων του οροπεδίου Κάντι, σε μια περιοχή με τροπικές φυτείες, κυρίως τσάι. Στην Κάντι βρίσκεται ο Ναός του Ιερού Δοντιού (Sri Dalada Maligawa), ένα από τα πιο ιερά μέρη λατρείας στον βουδιστικό κόσμο. Κηρύχθηκε μνημείο παγκόσμιας κληρονομιάς από την UNESCO το 1988.
Ίδρυση
Τα ιστορικά αρχεία δείχνουν ότι η Κάντι ιδρύθηκε από τον Βικραμαμπάχου III (Vikramabahu III) (1357–1374 μ.Χ.), ο οποίος ήταν μονάρχης του Βασιλείου της Γκάμπολα, βόρεια της σημερινής πόλης, και ονομάστηκε Σενκανταγκαλαπούρα (Senkadagalapura) εκείνη την εποχή.
Βασίλειο της Κάντι
Ο Sena Sammatha Wickramabahu (1473–1511) ήταν ο πρώτος βασιλιάς του Βασιλείου της Κάντι. Είχε βασιλική καταγωγή από τη βασιλική οικογένεια του Κότε και κυβέρνησε την Κάντι ως ημιανεξάρτητο βασίλειο υπό το Βασίλειο του Κότε, καθιστώντας την τη νέα πρωτεύουσα του Βασιλείου της Κάντι. Τον Sena Sammatha Wickramabahu διαδέχθηκε ο γιος του Jayaweera Astana (1511-1551) και στη συνέχεια ο Karaliyadde Bandara (1551-1581) που τον διαδέχθηκε η κόρη του Kusumasana Devi του Κάντι (1581–1581). Την Kusumasana Devi διαδέχθηκε ο Rajasinha I. Μετά από μία περίοδο αναταραχών για την εξουσία, ανέβηκε στο θρόνο ο Konappu Bandara, ο οποίος έγινε γνωστός ως Βιμαλανταρμασούρια Α΄ (Vimaladharmasuriya I). Έχοντας ασπαστεί τον Βουδισμό, εδραίωσε την εξουσία του περαιτέρω φέρνοντας το λείψανο του ιερού Δοντιού, το παραδοσιακό σύμβολο της βασιλικής και θρησκευτικής εξουσίας των Σιναλέζων, στην Κάντι, και έχτισε το Ναό του Ιερού Δοντιού.
Το 1592 η Κάντι έγινε η πρωτεύουσα του τελευταίου ανεξάρτητου βασιλείου που απέμεινε στο νησί μετά την κατάκτηση των παράκτιων περιοχών από τους Πορτογάλους. Μετά τον Πορτογαλο-Σιναλέζικο πόλεμο και την ίδρυση της Ολλανδικής Κεϋλάνης, οι προσπάθειες των Ολλανδών να κατακτήσουν το βασίλειο απωθήθηκαν.
Το βασίλειο ανέχθηκε την παρουσία των Ολλανδών στις ακτές της Σρι Λάνκα, αν και περιστασιακά έκαναν επιθέσεις. Η πιο φιλόδοξη επίθεση πραγματοποιήθηκε το 1761, όταν ο Βασιλιάς Κίρτι Σρι Ρατζασίνχα (Kirti Sri Rajasinha) επιτέθηκε και κατέβαλε το μεγαλύτερο μέρος της ακτής, αφήνοντας ανέπαφο μόνο το βαριά οχυρωμένο Νεγκόμπο. Το 1763, όταν μια ολλανδική στρατιωτική μονάδα αντιποίνων επέστρεψε στο νησί, ο Κίρτι Σρι Ρατζασίνχα εγκατέλειψε την ακτή και αποσύρθηκε στο εσωτερικό. Όταν οι Ολλανδοί εισήλθαν στις ζούγκλες τον επόμενο χρόνο, παρενοχλούνταν συνεχώς από ασθένειες, ζέστη, έλλειψη τροφοδοσίας, και πολεμιστές της Κάντι, που κρύβονταν στη ζούγκλα και προκάλεσαν μεγάλες απώλειες στους Ολλανδούς.
Ως πρωτεύουσα, η Κάντι είχε γίνει το μέρος στο οποίο βρίσκονταν το λείψανο του δοντιού του Βούδα, που συμβολίζει, σύμφωνα με μια παράδοση του 4ου αιώνα, τη σύνδεση της Σιναλέζικης μοναρχίας με το λείψανο, καθώς ο προστάτης του λειψάνου ήταν ο κυβερνήτης της γης. Έτσι το Βασιλικό Παλάτι και ο Ναός του Ιερού Δοντιού χτίστηκαν πολύ κοντά το ένα στο άλλο.
Η τελευταία κυρίαρχη δυναστεία του Κάντι ήταν οι Ναγιάκ (Nayaks). Η Κάντι παρέμεινε ανεξάρτητη μέχρι τις αρχές του 19ου αιώνα.
Παραπομπές
Κατηγορία:Πόλεις της Σρι Λάνκα
Ταϊλάνδη
Το Βασίλειο της Ταϊλάνδης ή (εναλλακτική γραφή) Ταϋλάνδης είναι μια χώρα στη Νοτιοανατολική Ασία, η οποία συνορεύει με το Λάος και την Καμπότζη στα ανατολικά, τον κόλπο της Ταϊλάνδης και τη Μαλαισία στα νότια, τη θάλασσα Ανταμάν και τη Μιανμάρ στα δυτικά. Η Ταϊλάνδη είναι επίσης γνωστή ως Σιάμ, το οποίο ήταν το επίσημο όνομα της χώρας μέχρι τις 11 Μαΐου 1949. Η λέξη Τάι (ไทย, IPA:tʰai, προφ. τάι) σημαίνει «ελευθερία» στην Ταϊλανδέζικη γλώσσα. Είναι επίσης το όνομα των Ταϊλανδών ανθρώπων – οδηγώντας ορισμένους κατοίκους και ιδιαίτερα την αρκετά μεγάλη κινεζική μειονότητα, να συνεχίζει να χρησιμοποιεί το όνομα Σιάμ. Η εθνική εορτή είναι τα γενέθλια του Βασιλιά, στις 5 Δεκεμβρίου.
Ετυμολογία
Η χώρα αποκαλούνταν πάντα Μουεάνγκ Τάι από τους πολίτες της. Σύμφωνα με τον γλωσσολόγο Ζωρζ Σεντέ, η λέξη τάι (ไทย) σήμαινε «ελεύθερος άνθρωπος» στα ταϊλανδέζικα. Για τους ξένους πριν το 1949, η χώρα ήταν γνωστή κυρίως με το εξωνύμιο Σιάμ (สยาม).
Ιστορία
thumb|left|Ιστορικό πάρκο Σουχοτάι|εναλλ.=|200x200εσ Η προέλευση της Ταϊλάνδης είναι παραδοσιακά συνδεδεμένη με το βραχύβιο Βασίλειο του Σουχοτάι που ιδρύθηκε το 1238, και το μεγαλύτερο Βασίλειο Αγιουτάγια, που ιδρύθηκε στα μέσα του 14ου αιώνα. Ο ταϊλανδικός πολιτισμός επηρεάστηκε πολύ από την Κίνα και την Ινδία. Η επαφή με τις διάφορες ευρωπαϊκές δυνάμεις άρχισε στο 16ο αιώνα αλλά παρά τη συνεχή πίεση, η Ταϊλάνδη είναι η μοναδική νοτιοανατολική ασιατική χώρα που δεν κατακτήθηκε από κάποια ευρωπαϊκή δύναμη, εν τούτοις η δυτική επιρροή, συμπεριλαμβανομένης της απειλής πολέμου, οδήγησε σε πολλές μεταρρυθμίσεις στο 19ο αιώνα και σημαντικές παραχωρήσεις στα βρετανικά εμπορικά συμφέροντα (υπό αυτή την έννοια πολλοί ιστορικοί περιλαμβάνουν την Ταϊλάνδη στην «άτυπη Βρετανική Αυτοκρατορία»).
Μια σχετικώς αναίμακτη επανάσταση το 1932 οδήγησε σε Συνταγματική Μοναρχία. Γνωστή προηγουμένως ως Σιάμ, η χώρα άλλαξε αρχικά το όνομά της σε Ταϊλάνδη το 1939, και οριστικώς το 1949 μετά από επαναφορά του παλαιού ονόματος ύστερα από τον Β΄ Παγκόσμιο Πόλεμο. Κατά τη διάρκεια εκείνης της σύγκρουσης η Ταϊλάνδη ήταν σε μια χαλαρή συμμαχία με την Ιαπωνία και μετέπειτα έγινε σύμμαχος των Ηνωμένων Πολιτειών. Η Ταϊλάνδη εισήλθε έπειτα σε μια σειρά στρατιωτικών πραξικοπημάτων, αλλά προχώρησε προς τη δημοκρατία από τη δεκαετία του '80 κι έπειτα.
Το επίσημο ημερολόγιο στην Ταϊλάνδη είναι βασισμένο στη Βουδιστική Περίοδο, η οποία είναι 543 έτη μπροστά από το δυτικό ημερολόγιο. Παραδείγματος χάριν, το έτος 2000 μ.Χ. είναι ίσο με το έτος 2543 Β.Π.
Στις 26 Δεκεμβρίου 2004 η δυτική ακτή της Ταϊλάνδης καταστράφηκε από ένα τσουνάμι ύψους 10 μέτρων, μετά από τον σεισμό του 2004 στον Ινδικό Ωκεανό, με απολογισμό περισσότερα από 5.000 θύματα στη χώρα, οι μισοί από τους οποίους ήταν τουρίστες.
Στις 19 Σεπτεμβρίου του 2006 εκδηλώθηκε νέο πραξικόπημα στην Ταϊλάνδη. Οι ένοπλες δυνάμεις ανέστειλαν το Σύνταγμα του 1997, διέλυσαν το κοινοβούλιο και το Συνταγματικό Δικαστήριο. Ο πρωθυπουργός Τακσίν Σιναουάτρα δήλωσε από τη Νέα Υόρκη όπου βρισκόταν πως είναι «ήρεμος» και πρόσθεσε πως θεωρεί εαυτόν επικεφαλής της κυβέρνησης παρά το πραξικόπημα, καθαιρώντας τον αρχηγό του στρατού Σοντί Μπουνγιαρατκλίν και διατάσσοντας τον στρατό να μην «κινείται παρανόμως»
Διακυβέρνηση
μικρογραφία|200x200εσ|Κρεματόριο του Βασιλιά Ράμα Θ' τη νύχτα. Ο βασιλιάς έχει λίγη άμεση δύναμη σύμφωνα με το Σύνταγμα αλλά είναι ο προστάτης του ταϊλανδικού βουδισμού και σύμβολο της εθνικής ταυτότητας και ενότητας. Ο σημερινός μονάρχης είναι δημοφιλής και απολαμβάνει τον σεβασμό, ο οποίος έχει χρησιμοποιηθεί για να επιλύσει πολιτικές κρίσεις. Ο επικεφαλής της κυβέρνησης είναι ο πρωθυπουργός, ο οποίος διορίζεται από τον βασιλιά επιλεγόμενος μεταξύ των μελών του Κοινοβουλίου (Οίκου των Αντιπροσώπων), συνήθως τον ηγέτη του κόμματος που μπορεί να οργανώσει μια κυβέρνηση συνασπισμού πλειοψηφίας. μικρογραφία|200x200εσ|Κτήριο του Κοινοβουλίου στην Μπανγκόκ Το διθάλαμο ταϊλανδικό Κοινοβούλιο είναι η Εθνική Συνέλευση ή Ραθασάφα - รัฐสภา, το οποίο αποτελείται από έναν Οίκο των Αντιπροσώπων (το Σάφα Φουθαέν Ράτσαντον - สภาผู้แทนราษฎร) 500 εδρών και μιας Συγκλήτου (τη Γουθισάφα - วุฒิสภา) 200 εδρών. Τα μέλη και των δύο σωμάτων εκλέγονται με ψηφοφορία. Τα μέλη του Οίκου των Αντιπροσώπων υπηρετούν τετραετείς θητείες, ενώ οι γερουσιαστές υπηρετούν εξαετείς θητείες. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική.
Το υψηλότερο δικαστικό σώμα είναι το ανώτατο δικαστήριο ή Σάντικα - ศาลฎีกา, του οποίου οι δικαστές διορίζονται από τον μονάρχη. Η Ταϊλάνδη είναι μέλος της περιφερειακής Ένωσης των Χωρών Νοτιοανατολικής Ασίας (Association of Southeast Asian Nations).
Στις 17 Σεπτεμβρίου 2008 διορίστηκε νέος πρωθυπουργός ο γαμπρός του έκπτωτου πρωθυπουργού, Τακσίν Σιναγουάτρα, Σομτσάι Ουονγκσαουάτ. Ο πολιτικός εξελέγη με 298 ψήφους υπέρ και 163 κατά.
Στις 7 Οκτωβρίου του 2008 διαδηλωτές επιχείρησαν να κρατήσουν ομήρους 320 βουλευτές και γερουσιαστές εντός του κτηρίου του κοινοβουλίου, διακόπτοντας την παροχή ηλεκτρικού ρεύματος και ανάγκασαν τον Ουονγκσαουάτ να φύγει κάνοντας άλμα από πίσω φράκτη. Η καθιστική διαμαρτυρία και η πολιορκία της περιοχής διήρκεσαν 6 εβδομάδες. Η κυβέρνηση αναγκάστηκε να μεταφερθεί στο χώρο του πρώην διεθνούς αεροδρομίου. Τελικά, η αστυνομία κατέστειλε τη διαδήλωση διά της βίας, με αποτέλεσμα εκατοντάδες τραυματισμούς και έναν διαδηλωτή νεκρό.
Στις 29 Σεπτεμβρίου η εκλογική επιτροπή της Ταϊλάνδης ανακοίνωσε ότι μια υποεπιτροπή θα εξέταζε τον Σομτσάι - σε χρονικό περιθώριο 30 ημερών- για πιθανή παραβίαση του Συντάγματος με το να έχει μετοχές στη CS LoxInfo PCL, έναν πάροχο Διαδικτύου στη χώρα του. Με βάση το Σύνταγμα ο Σομτσάι έπρεπε να παραιτηθεί, επειδή είχε αυτές τις μετοχές.
Στις 17 Οκτωβρίου η επιτροπή εναντίον της διαφθοράς καταδίκασε τον πρωθυπουργό για παραμέληση των καθηκόντων του. Τον Νοέμβριο η Αντιπολίτευση κλιμάκωσε τις κινητοποιήσεις της, που έφτασαν μέχρι την κατάληψη αεροδρομίων. Στις 2 Δεκεμβρίου του 2008 το Συνταγματικό Δικαστήριο τον εμπόδισε από το να μετέχει στα πολιτικά για τουλάχιστον 5 χρόνια. Έτσι, ο πρωθυπουργός παραιτήθηκε. Προσωρινός αντικαταστάτης του Ουονγκσαουάτ έγινε ο Τσοβαράτ Τσανουιράκουλ. Το Κοινοβούλιο όρισε αρχικά την 8η Δεκεμβρίου ως ημέρα για την εκλογή νέου πρωθυπουργού, στις 4 Δεκεμβρίου όμως η σχετική έκτακτη συνεδρίαση του σώματος ακυρώθηκε. .Στις 15 Δεκεμβρίου του 2008 διορίστηκε νέος πρωθυπουργός μετά την εκλογή του από την Κάτω Βουλή ο Αμπχισίτ Βετζάτζιβα.
Στις ενδιάμεσες εκλογές που διεξήχθησαν στις 11 Ιανουαρίου 2009 βγήκε ενισχυμένη η συμμαχία του πρωθυπουργού, καθώς οι έδρες αυξήθηκαν σε 48 (συνολικά η συμμαχία κέρδισε 20 έδρες στις μερικές εκλογές). Οι εκλογές έγιναν για την πλήρωση των εδρών 29 βουλευτών, των οποίων αφαιρέθηκαν τα πολιτικά δικαιώματα για μία πενταετία έπειτα από δικαστική απόφαση στις 2 Δεκεμβρίου του 2008 με την οποία διαλύθηκε το πρώην κυβερνητικό Κόμμα της Λαϊκής Εξουσίας (ΡΡΡ) για καλπονοθεία. μικρογραφία|200x200εσ|η Γινγκλούκ Σιναουάτρα, Είναι η πρώτη γυναίκα που έγινε πρωθυπουργός στην Ταϊλάνδη. Η αδερφή του πρώην πρωθυπουργού Τακσίν Σιναουάτρα, η Γινγκλούκ Σιναουάτρα πέτυχε οριακή νίκη στις εκλογές του 2011 και έγινε η πρώτη γυναίκα πρωθυπουργός στην ιστορία της χώρας. Οι γενικές εκλογές που διεξήχθησαν στις 2 Φεβρουαρίου 2014 ακυρώθηκαν από το Συνταγματικό Δικαστήριο (με απόφαση στις 21 Μαρτίου), με το αιτιολογικό ότι δεν είχαν ολοκληρωθεί εντός μιας ημέρας σε ολόκληρη τη χώρα. Τον Μάιο του 2014 παύτηκε από πρωθυπουργός με απόφαση του Συνταγματικού Δικαστηρίου και αντικαταστάθηκε προσωρινά από τον Νιβαθαμρόν Μπουνσονφαϊσάν, ενώ νέες εκλογές ορίστηκαν για τις 20 Ιουλίου 2014. Στις 20 Μαΐου ο στρατός επέβαλε τον στρατιωτικό νόμο.
Σύνταγμα
Το ισχύον Σύνταγμα εγκρίθηκε από τους ψηφοφόρους με 57,8% υπέρ σε δημοψήφισμα στις 19 Αυγούστου του 2007. Το προηγούμενο Σύνταγμα ήταν προσωρινό και είχε ανακοινωθεί το 2006.
Εκλογές
Τα μέλη του Οίκου των Αντιπροσώπων υπηρετούν τετραετείς θητείες, ενώ οι γερουσιαστές υπηρετούν εξαετείς θητείες. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική. Έπειτα από την οριακή νίκη της στις εκλογές εξασφαλίζοντας 265 έδρες στο Κοινοβούλιο τον Ιούλιο του 2011, η Γινγκλούκ Σιναουάτρα (αδερφή του πρώην πρωθυπουργού, Τακσίν Σιναουάτρα) έγινε η πρώτη γυναίκα Πρωθυπουργός στην ιστορία της χώρας.
Στην Ταϊλάνδη έχουν διεξαχθεί εκλογές για κοινοβούλιο.
Επαρχίες
Η Ταϊλάνδη διαιρείται σε 75 επαρχίες (Τσάνγουατ, ενικός και πληθυντικός), οι οποίες ομαδοποιούνται σε 5 ομάδες επαρχιών και την Μπανγκόκ ως πρωτεύουσα. Κάθε επαρχία διαιρείται σε μικρότερες περιοχές - από το 2000 υπάρχουν 795 περιοχές, 81 υπο-περιοχές και 50 περιοχές της Μπανγκόκ. Εντούτοις, μερικά μέρη των επαρχιών που οριοθετούν την Μπανγκόκ αναφέρονται ως ευρύτερη Μπανγκόκ. Αυτές οι επαρχίες περιλαμβάνουν το Νονθάμπουρι, το Πάθουμ Θάνι, το Σαμούτ Πράκαν, το Νάνκον Πάθομ και το Σάμουτ Σάκον. Το όνομα κάθε κύριας πόλης είναι το ίδιο με αυτό της επαρχίας. Οι 75 επαρχίες είναι οι εξής:
Κεντρική
Δείτε επίσης: Κατάλογος πόλεων της Ταϊλάνδης
Γεωγραφία
thumb|Δορυφορική φωτογραφία της Ταϊλάνδης|εναλλ.=|200x200εσ Η Ταϊλάνδη είναι κατοικημένη σε διάφορες ευδιάκριτες γεωγραφικές περιοχές, που αντιστοιχούν στις επαρχιακές ομάδες. Το βόρειο τμήμα της χώρας είναι ορεινό, με το υψηλότερο σημείο που είναι το Ντόι Ίνθανον με ύψος 2.576 μ. Τα βορειοανατολικά αποτελούνται από το Οροπέδιο Κοράτ, που συνορεύει στα ανατολικά με τον ποταμό Μεκόνγκ. Στο κέντρο της χώρας εκτείνεται η επίπεδη κοιλάδα με τον ποταμό Τσάο Πράγια, ο οποίος εκβάλλει στον κόλπο της Ταϊλάνδης. Ο νότος αποτελείται από το στενό ισθμό Κρα που διευρύνεται στη χερσόνησο της Μαλαισίας.
Το τοπικό κλίμα είναι τροπικό και με κύριο χαρακτηριστικό τους μουσώνες. Υπάρχει ένας βροχερός, θερμός, και νεφελώδης νοτιοδυτικός μουσώνας από τα μέσα του Μάη μέχρι τον Σεπτέμβριο, όπως και ένας ξηρός, δροσερός βορειοανατολικός μουσώνας από τον Νοέμβριο μέχρι τα μέσα Μαρτίου. Ο νότιος ισθμός είναι πάντα ζεστός και υγρός. Μεγάλες πόλεις εκτός από την πρωτεύουσα Μπανγκόκ περιλαμβάνουν το Νάκον Ρατσασίμα, το Γιούντον Θάνι, το Νάκον Σαγουάν, το Μάι Τσιάνγκ, το Σουράτ Θάνι, το Πουκέτ και το Χατ Γιάι (Σόνγκλα).
Δείτε επίσης: Κατάλογος νησιών της Ταϊλάνδης
Οικονομία
κέντρο|μικρογραφία|571x571εσ|Μπανγκόκ, πρωτεύουσα, μεγαλύτερη πόλη και οικονομικό και χρηματοοικονομικό κέντρο της χώρας Η Ταϊλάνδη είναι μια αναπτυσσόμενη οικονομία και θεωρείται μια νεοβιομηχανοποιημένη χώρα. Η Ταϊλάνδη είχε ακαθάριστο εθνικό προϊόν το 2013 ύψους 673 δις δολαρίων (με βάση την αγοραστική δύναμη). Η Ταϊλάνδη είναι η δεύτερη μεγαλύτερη οικονομία της νοτιοανατολικής Ασίας, μετά την Ινδονησία. Η Ταϊλάνδη είναι στο μέσο όρο όσον αφορά την κατανομή του πλούτου και είναι το 4ο πλουσιότερο κράτος της νοτιοανατολικής Ασίας όσον αφορά το κατά κεφαλήν ΑΕΠ, μετά τη Σιγκαπούρη, το Μπρουνέι και τη Μαλαισία. Η Ταϊλάνδη δρα ως άγκυρα στην οικονομία των γειτονικών αναπτυσσόμενων χωρών, του Λάος, της Μυανμάρ και της Καμπότζης. Η ανεργία στην Ταϊλάνδη το τρίτο τρίμηνο του 2014 ήταν 0,84%.
Μετά από παρουσία του υψηλότερου ποσοστού αύξησης παγκοσμίως από το 1985 ως το 1995 - κατά μέσο όρο σχεδόν 9% ετησίως - αυξημένη πίεση στο νόμισμα της Ταϊλάνδης, το μπαχτ, το 1997 οδήγησε σε μια κρίση που αποκάλυψε τις αδυναμίες οικονομικού τομέα και ανάγκασε την κυβέρνηση να υποτιμήσει το νόμισμα. Πολύ σταθερό σε 25 προς 1 δολάριο ΗΠΑ, το μπαχτ έφθασε στο χαμηλότερο σημείο του 56 προς 1 δολάριο ΗΠΑ τον Ιανουάριο του 1998 και η οικονομία που συμβλήθηκε κατά 10,2% το ίδιο έτος. Η κρίση επεκτάθηκε στην Ασιατική οικονομική κρίση.
Η Ταϊλάνδη εισήχθηκε σε στάδιο αποκατάστασης το 1999, επεκτάθηκε οικονομικά κατά 4,2% και αύξησε την οικονομία της 4,4% το 2000, κατά ένα μεγάλο μέρος λόγω των αυξημένων εξαγωγών - που αυξήθηκαν περίπου κατά 20% το 2000. Η αύξηση μετριάστηκε με τη χαλάρωση της σφαιρικής οικονομίας το 2001, αλλά βελτιώθηκε στα επόμενα έτη λόγω της ισχυρής ανάπτυξης της Κίνας και τα διάφορα εσωτερικά προγράμματα υποκίνησης σε συνδυασμό με τις πολιτικές που προωθούνται από τον Πρωθυπουργό Θάκσιν Σιναγουάτρα. Η αύξηση το 2003 υπολογίζεται να είναι περίπου 6,3%, και κατά 8% και 10% το 2004 και το 2005. μικρογραφία|200x200εσ|Η Ταϊλάνδη είναι ο δεύτερος μεγαλύτερος εξαγωγέας ρυζιού στον κόσμο Η χώρα παράγει, από γεωργικής πλευράς, ρύζι, αραβόσιτο, ταπιόκα, ζαχαροκάλαμο, ελαστικό κόμμι, σόγια και καρύδες.
Η βιομηχανία είναι αρκετά αναπτυγμένη. Κατασκευάζονται υφάσματα και είδη ένδυσης, τσιμέντο, ηλεκτρικές συσκευές και εξαρτήματα υπολογιστών, ολοκληρωμένα κυκλώματα, είδη επίπλωσης, πλαστικά, αυτοκίνητα και ανταλλακτικά, ενώ από πλευράς μεταποιητικής βιομηχανίας υπάρχουν εργοστάσια επεξεργασίας τροφίμων, ποτών και καπνού. Η αυτοκινητοβιομηχανία της Ταϊλάνδης είναι η 9η μεγαλύτερη στον κόσμο και η μεγαλύτερη στη νοτιοανατολική Ασία, παράγοντας 1,5 εκατομμύρια αυτοκίνητα ετησίως.
Αξιόλογος είναι, επίσης, και ο ορυκτός πλούτος της χώρας: Είναι δεύτερη στην παγκόσμια παραγωγή βολφραμίου και τρίτη στην παραγωγή κασσιτέρου, ενώ υπάρχουν πολύτιμοι και ημιπολύτιμοι λίθοι
Ο τουρισμός συμβάλλει σημαντικά στην Ταϊλανδική οικονομία, και η βιομηχανία έχει ωφεληθεί από την υποτίμηση του Ταϊλανδικού μπαχτ και τη σταθερότητα της Ταϊλάνδης. Οι αφίξεις τουριστών το 2002 (10,9 εκατομμύρια) απεικόνισαν μια αύξηση 7,3% από το προηγούμενο έτος (10,1 εκατομμύρια).
Δημογραφία
thumb|Ο πληθυσμός της Ταϊλάνδης (1961-2003). Πηγή: FAOSTAT, 2005. Πληθυσμός σε χιλιάδες|εναλλ.=|200x200εσ Στον πληθυσμό της Ταϊλάνδης επικρατούν οι φυλές Τάι και Λάο, η τελευταία συγκεντρώθηκε στη βορειοανατολική περιοχή του Άισαν και αποτελεί περίπου το ένα τρίτο του πληθυσμού. Υπάρχει επίσης μια μεγάλη κοινότητα των ταϊλανδών κινέζων, που έχουν διαδραματίσει ιστορικά έναν δυσανάλογα σημαντικό ρόλο στην οικονομία. Η Chinatown της Μπανγκόκ βρίσκεται στο δρόμο Γιάογουαρατ (Yaowarat). Άλλες εθνικές ομάδες περιλαμβάνουν τους Μαλαισιανούς στο νότο, τους Μον, τους Χμερ και διάφορες άλλες γηγενείς φυλές που ζουν στους λόφους.
Σύμφωνα με την τελευταία απογραφή (2000) το 94,6% Ταϊλανδών είναι Βουδιστές της παράδοσης Θεραβάντα. Μουσουλμάνοι είναι η δεύτερη θρησκευτική ομάδα στην Ταϊλάνδη κατά 4,6%. Οι περισσότεροι από αυτούς είναι Μαλαισιανοί και είναι συγκεντρωμένοι κυρίως στο νότο, όπου διαμορφώνουν μια ισχυρή πλειοψηφία σε τέσσερις επαρχίες. Χριστιανοί, κυρίως Καθολικοί, αντιπροσωπεύουν το 0,75% του πληθυσμού, ενώ υπάρχουν 3.810 Μάρτυρες του Ιεχωβά και 18.071 Μορμόνοι της Εκκλησίας του Ιησού Χριστού των Αγίων των Τελευταίων Ημερών. Μια μικροσκοπική αλλά επιδρούσα κοινότητα Σιχ και κάποιοι Ινδουιστές επίσης ζουν στις πόλεις της χώρας.